เรื่องร้องเรียน (ร้องเรียน,เสียงรบกวน) วันที่ 2023-08-23 06:25:54 — แขวงบางซื่อ เขตบางซื่อ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033403 

ขอให้แก้ไขปัญหาเสียงดังรบกวนจากการต่อเติมบ้านของเพื่อนบ้าน บริเวณ บ้านเลขที่ .... หมู่บ้านจงสุข ซอยวงศ์สว่าง 19 แขวงวงศ์สว่าง เขตบางซื่อ กรุงเทพมหานคร จุดสังเกต เข้ามาในหมู่บ้านจงสุข บ้านหลังดังกล่าวจะอยู่ในซอย 8 ฝั่งขวามือ เป็นบ้านทาวน์เฮ้าส์ รั้วสีน้ำตาล เห็นบ้านเลขที่ชัดเจน บ้านมักจะเปิดประตูทิ้งไว้เนื่องจากมีการก่อสร้างต่อเติมบ้านอยู่ ผู้ร้องแจ้งว่า บ้านหลังดังกล่าวมีการต่อเติมบ้านตั้งแต่ต้นเดือนสิงหาคม 2566 และมีเสียงดังรบกวนจากการเจียรกระเบื้องเป็นประจำทุกวันจันทร์-วันศุกร์ ตั้งแต่เวลาประมาณ 08.00 - 17.00 น. เบื้องต้นได้มีการเจรจากับทางเจ้าของบ้านเมื่อประมาณวันที่ 10 สิงหาคม 2566 ได้รับคำตอบว่าทำเสร็จแล้วจะไม่มีเสียงดังรบกวนแล้ว ซึ่งได้มีการแจ้งให้เบาเสียงลงประมาณ 3-4 ครั้งแล้ว แต่ปัจจุบัน (วันที่ 23 สิงหาคม 2566) ผู้ร้องยังประสบปัญหาเสียงดังรบกวนอยู่เช่นเดิม เสียงเจียรกระเบื้องนั้นมีความดังมาก ส่งผลให้ผู้ร้องและชาวบ้านในพื้นที่ไม่สามารถพักผ่อนอย่างสงบได้ ประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากการต่อเติมบ้านของเพื่อนบ้านดังกล่าว เพื่อบรรเทาความเดือดร้อนให้แก่ผู้ร้องและชาวบ้านในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata